**BALATONFÖLDVÁR VÁROS ÖNKORMÁNYZATA**

**8623 Balatonföldvár, Petőfi S.u.1.**

**Tel: 84-540-330. E-mail: pgmh@balatonfoldvar.hu**

**ELŐTERJESZTÉS**

**Balatonföldvár Város Önkormányzata Képviselőtestületének**

**2024. szeptember 26. napján tartandó ülésére**

Az előterjesztés tárgya: Polgármester és az alpolgármesterek részére jutalom megállapítása

Véleményezésre, tárgyalásra megkapja: Pénzügyi és Gazdasági Bizottság

Döntéshozatal: Egyszerű többséggel

Tárgyalás: Nyilvános ülésen

***Tisztelt Képviselőtestület!***

A köztisztviselők jogállsáról szóló 2011. évi CXCIX. törvény 225/H.§-a értelmében a képviselőtestület - munkájának értékelése alapján - illetménye/tiszteletdíja hathavi összegének mértékéig, jutalmat állapíthat meg a polgármester részére.

***225/H. §*** *(1) A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét.*

A köztisztviselők jogállásáról szóló 2011. évi CXCIX. törvény 225/K.§-a értelmében a polgármesterre vonatkozó rendelkezéseket az alpolgármesterre is alkalmazni lehet.

***225/K. §*** *(1) Ha e törvény eltérően nem rendelkezik, a polgármesteren az alpolgármestert, a megyei közgyűlés elnökét, alelnökét, a főpolgármestert, a főpolgármester-helyettest is érteni kell.*

A polgármester illetményét a képviselőtestület 14/2022.(I.27.) Kt. határozatával 780.000 Ft-ban, az alpolgármesterek tiszteletdíját 149/2019.(X.24.) és 150/2019. (X.24.) Kt. határozatával 100.000-100.000 Ft-ban állapította meg.

**Határozati javaslat 1:**

Balatonföldvár Város Önkormányzatának Képviselőtestülete 2023-2024. évi munkájának értékelése alapján, Holovits György Huba polgármester részére, hathavi illetményével megegyező, 4.680.000 Ft összegű jutalmat állapít meg.

**Határozati javaslat 2:**

Balatonföldvár Város Önkormányzatának Képviselőtestülete 2023-2024. évi munkájának értékelése alapján, Babina Éva alpolgármester részére, hathavi tiszteletdíjával megegyező, 600.000 Ft összegű jutalmat állapít meg.

**Határozati javaslat 3:**

Balatonföldvár Város Önkormányzatának Képviselőtestülete 2023-2024. évi munkájának értékelése alapján, Fekete Tamás alpolgármester részére, hathavi tiszteletdíjával megegyező, 600.000 Ft összegű jutalmat állapít meg.

Balatonföldvár, 2024. szeptember 12.

 *Veres Zsolt Károly* PGB elnöke

Törvényességi ellenőrzésre bemutatva:

Ellenjegyezte: ……………………………….

 Dr. Törőcsik Gabriella jegyző